*Proiect*

|  |  |
| --- | --- |
|  |  |
| **GUVERNUL REPUBLICII MOLDOVA****H O T Ă R Â R E nr**. \_\_\_\_\_\_\_**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2024****Chișinău** |

**cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova – Proiect”**

**\_ \_ \_ \_** **\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_**

În temeiul art.7 lit.b) și e) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412), cu modificările ulterioare și al art.32 din Legea nr.98/2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art.537), Guvernul

**HOTĂRĂŞTE:**

1. Se constituie Instituția Publică Oficiul Național pentru Dezvoltarea Infrastructurii ,,Moldova – Proiect”.
2. Ministerul Infrastructurii și Dezvoltării Regionale exercită în numele statului, funcția de fondator al Instituției Publice Oficiul Național pentru Dezvoltarea Infrastructurii ,,Moldova – Proiect”.
3. Instituția Publică Oficiul Național pentru Dezvoltarea Infrastructurii ,,Moldova – Proiect” (persoană juridică absorbantă) se reorganizează prin fuziune (absorbție) cu Instituția Publică Unitatea de Implementare a Proiectului de Construcție a Locuințelor pentru Păturile Socialmente Vulnerabile II (persoană juridică absorbită).
4. Drepturile și obligațiile persoanei juridice absorbire trec integral la persoana juridică absorbantă.
5. Disponibilizarea personalului în legătură cu reorganizarea Instituției Publice Unitatea de Implementare a Proiectului de Construcție a Locuințelor pentru Păturile Socialmente Vulnerabile II, în cazul imposibilității transferului acestuia, se va efectua în conformitate cu legislația muncii. Cheltuielile ce țin de disponibilizarea personalului Instituției Publice Unitatea de Implementare a Proiectului de Construcție a Locuințelor pentru Păturile Socialmente Vulnerabile II vor fi asigurate din contul și în limitele mijloacelor financiare ale instituției absorbite.
6. Bunurile persoanei juridice absorbite vor fi transmise integral Instituției Publice Oficiul Național pentru Dezvoltarea Infrastructurii ,,Moldova – Proiect” (persoană juridică absorbantă), conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.
7. Se aprobă:
8. Statutul Instituției Publice Oficiul Național pentru Dezvoltarea Infrastructurii ,,Moldova – Proiect”, conform anexei nr.1;
9. Structura Instituției Publice Oficiul Național pentru Dezvoltarea Infrastructurii ,,Moldova – Proiect”, conform anexei nr.2;
10. Organigrama Instituției Publice Oficiul Național pentru Dezvoltarea Infrastructurii ,,Moldova – Proiect”., conform anexei nr.3.
11. Se stabilește efectivul-limită al Instituției Publice Oficiul Național pentru Dezvoltarea Infrastructurii ,,Moldova – Proiect” în număr de 15 unități.
12. Ministerul Infrastructurii și Dezvoltării Regionale:
13. în termen de o lună de la data intrării în vigoare a prezentei hotărâri:
14. va desemna o persoană care va exercita temporar funcția de director interimar al Instituției Publice Oficiul Național pentru Dezvoltarea Infrastructurii ,,Moldova – Proiect”;
15. va aproba componența nominală a Consiliului Instituției Publice Oficiul Național pentru Dezvoltarea Infrastructurii ,,Moldova – Proiect”;
16. în termen de patru luni va asigura organizarea de către Consiliul Instituției Publice Oficiul Național pentru Dezvoltarea Infrastructurii ,,Moldova – Proiect” a concursului pentru selectarea directorului Oficiului, conform regulamentului aprobat de Consiliu.
17. Ministerul Infrastructurii și Dezvoltării Regionale în comun cu Agenția Proprietății Publice, vor identifica și vor asigura transmiterea bunurilor necesare pentru activitatea Instituției Publice Oficiul Național pentru Dezvoltarea Infrastructurii ,,Moldova – Proiect”, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015.
18. Persoana desemnată în funcția de director interimar, conform pct.9 subpct.1) lit.a), cu suportul Ministerului Infrastructurii și Dezvoltării Regionale, va întreprinde măsurile necesare pentru luarea la evidență de stat la organul înregistrării de stat a Instituției Publice Oficiul Național pentru Dezvoltarea Infrastructurii ,,Moldova – Proiect”.
19. Proiectele de asistență în domeniul transportului și infrastructurii în derulare la data intrării în vigoare a prezentei hotărâri, implementate de Întreprinderea de Stat ,,Calea Ferată din Moldova”, vor continua să fie implementate de către Instituția Publică Oficiul Național pentru Dezvoltarea Infrastructurii ,,Moldova – Proiect”, în conformitate cu prevederile acordurilor de împrumut/grant.
20. Proiectele de asistență în domeniul construcției locuințelor publice în derulare la data intrării în vigoare a prezentei hotărâri, implementate de Instituția Publică Unitatea de Implementare a Proiectului de Construcție a Locuințelor pentru Păturile Socialmente Vulnerabile II, vor continua să fie implementate de către Instituția Publică Oficiul Național pentru Dezvoltarea Infrastructurii ,,Moldova – Proiect”, în conformitate cu prevederile acordurilor de împrumut/grant.
21. Anexa nr.33 la Hotărârea Guvernului nr.690/2017 cu privire la organizarea și funcționarea Ministerului Infrastructurii și Dezvoltării Regionale (Monitorul Oficial al Republicii Moldova, 2017, nr.322-328, art.792), cu modificările ulterioare, se modifică după cum urmează:

1) punctul 3 se abrogă;

2) se completează cu punctul 14 cu următorul cuprins:

,,14. Instituția Publică Oficiul Național pentru Dezvoltarea Infrastructurii ,,Moldova – Proiect”.

1. Se abrogă Hotărârea Guvernului nr.988/2012 cu privire la Unitatea de Implementare a Proiectului de construcție a locuințelor pentru păturile socialmente vulnerabile II (Monitorul Oficial al Republicii Moldova, 2012, nr.272-279, art.1066), cu modificările ulterioare.
2. Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.
3. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU**

**Contrasemnează:**

Ministrul infrastructurii și dezvoltării regionale

Ministrul finanțelor

Anexa nr.1

la Hotărârea Guvernului nr.\_\_\_/2024

**STATUTUL**

**Instituției Publice Oficiul Național pentru Dezvoltarea Infrastructurii ,,Moldova – Proiect”**

**Capitolul I**

**DISPOZIŢII GENERALE**

* 1. Statutul Instituției Publice Oficiul Național pentru Dezvoltarea Infrastructurii ,,Moldova – Proiect” (în continuare – *Statut*) reglementează misiunea, domeniul de activitate, funcțiile și drepturile Instituției Publice Oficiul Național pentru Dezvoltarea Infrastructurii ,,Moldova – Proiect” (în continuare – *Oficiu*), precum și organizarea activității și finanțarea acesteia.
	2. Ministerul Infrastructurii și Dezvoltării Regionale exercită, în numele statului, funcția de fondator al Oficiului.
	3. Oficiul este persoană juridică de drept public, la autogestiune, care dispune de ștampilă cu Stema de Stat a Republicii Moldova, denumire în limba română și deține conturi în contul unic trezorerial al Ministerului Finanțelor și conturi bancare.
	4. Denumirea completă a Oficiului este Instituția Publică Oficiul Național pentru Dezvoltarea Infrastructurii ,,Moldova – Proiect”, iar cea prescurtată – IP ONDIMP.
	5. Sediul Oficiului este situat în municipiul Chișinău.
	6. Oficiul își desfășoară activitatea în conformitate cu prevederile actelor normative ale Republicii Moldova, ale tratatelor internaționale la care Republica Moldova este parte, reglementările și standardele partenerilor de dezvoltare/instituțiilor financiare internaționale donatoare, precum și ale prezentului Statut.

**Capitolul II**

**MISIUNEA ȘI DOMENIILE DE ACTIVITATE, FUNCŢIILE**

**ŞI DREPTURILE OFICIULUI**

* 1. Oficiul are misiunea de a acorda suport Ministerul Infrastructurii și Dezvoltării Regionale și structurilor organizaționale din sfera sa de competență, precum și altor entități, în implementarea proiectelor investiționale și de asistență tehnică, cu finanțare externă și internă în domeniile de activitate atribuite conform pct.8 (în continuare – proiecte), prin coordonarea, gestionarea, monitorizarea și evaluarea aspectelor de implementare a proiectelor, inclusiv achiziția bunurilor, lucrărilor și serviciilor în cadrul acestor proiecte, în conformitate cu cerințele partenerilor de dezvoltare/instituțiilor financiare internaționale donatoare, după caz a cadrului normativ național.
	2. Oficiul își desfășoară activitatea în următoarele domenii:

1) infrastructurii;

2) transport;

3) construcții.

* 1. Oficiul exercită următoarele funcții:
1. implementarea în mod eficient a proiectelor în domeniile de activitate atribuite în conformitate cu obiectivele stabilite;
2. evaluarea și monitorizarea implementării proiectelor și cheltuielilor de implementare și prezentarea rapoartelor de progres;
3. organizarea achizițiilor de bunuri, lucrări și servicii în cadrul proiectelor gestionate, inclusiv în conformitate cu cerințele partenerilor de dezvoltare/instituțiilor financiare internaționale donatoare, și încheierea contractelor atribuite (sau contrasemnarea lor, după caz);
4. asigurarea supravegherii și verificării calității lucrărilor și serviciilor prestate, bunurilor furnizate;
5. administrarea mijloacelor financiare alocate proiectelor, în conformitate cu acordurile de asistență și bugetul aprobat;
6. efectuarea debursărilor resurselor financiare destinate proiectelor;
7. ținerea evidenței contabile și prezentarea rapoartelor privind utilizarea fondurilor fiecărui proiect în curs de implementare, în conformitate cu cerințele partenerilor de dezvoltare/instituțiilor financiare internaționale donatoare;
8. acordarea asistenței misiunilor de supraveghere ale instituțiilor financiare internaționale donatoare și realizarea ulterioară a recomandărilor conținute în rapoartele de supraveghere;
9. întocmirea rapoartelor trimestriale, semestriale și anuale spre a fi transmise partenerilor de dezvoltare/instituțiilor financiare internaționale donatoare, Cancelariei de Stat, Ministerului Finanțelor și Ministerului Infrastructurii și Dezvoltării Regionale privind nivelul de implementare a proiectelor și utilizarea fondurilor destinate pentru proiecte;
10. acordarea suportului partenerilor străini și experților acestora în stabilirea relațiilor cu agenții economici și autoritățile publice implicate în proiect;
11. administrarea conturilor bancare ale Oficiului și asigurarea utilizării fondurilor pentru proiecte în strictă conformitate cu destinația stabilită de documentele proiectelor, prezentarea rapoartelor privind utilizarea fondurilor;
12. elaborarea și înaintarea spre aprobare către Ministerul Infrastructurii și Dezvoltării Regionale a propunerilor de proiecte în domeniile de activitate atribuite;
13. asigurarea îndeplinirii sarcinilor atribuite în acordurile de împrumut/grant pentru proiectele implementate;
14. asigurarea efectuării studiilor necesare pentru implementarea proiectelor;
15. îndeplinirea altor funcții aferente implementării proiectelor în domeniile de activitate atribuite în conformitate cu prezentul Statut și cu alte acte normative.
	1. Pentru realizarea funcțiilor sale, Oficiul exercită următoarele drepturi:
16. gestionează mijloacele financiare, dispune și administrează patrimoniul propriu în conformitate cu bugetele aprobate și scopurile Oficiului;
17. planifică și desfășoară activitatea financiar-economică în baza bugetului, și planului de activitate aprobat de Consiliul Oficiului;
18. contractează consultanți/experți locali și internaționali, persoane fizice sau juridice, furnizori de lucrări, bunuri și prestatori de servicii pentru asigurarea implementării eficiente a proiectelor;
19. administrează în mod transparent mijloacele conturilor bancare ale Oficiului;
20. asigură verificarea calității lucrărilor, serviciilor și bunurilor furnizate în contextul implementării proiectelor;
21. semnează actele de îndeplinire a lucrărilor, prestare a serviciilor și furnizare a bunurilor;
22. aprobă rapoartele persoanelor fizice și juridice contractate și efectuează plățile pentru lucrările îndeplinite, serviciile prestate și bunurile furnizate;
23. organizează achiziții, în conformitate cu procedurile specifice instituțiilor financiare internaționale donatoare.

**Capitolul III**

**ORGANIZAREA ACTIVITĂŢII OFICIULUI**

**Secțiunea 1**

**Fondatorul**

* 1. Fondatorul exercită următoarele funcții:
1. aprobă regulamentul Consiliului, desemnează și revocă membrii Consiliului;
2. stabilește remunerarea directorului în conformitate cu actele normative și politica de remunerare a Oficiului;
3. aprobă devizul de cheltuieli, în termen de 30 de zile de la data prezentării acestuia de către Consiliu, pentru realizarea în anul următor de gestiune a activităților ce includ asigurarea implementării proiectelor Oficiului;
4. confirmă entitatea de audit pentru auditul situațiilor financiare și stabilește onorariul acesteia;
5. autorizează casarea mijloacele fixe ale Oficiului;
6. aprobă acordarea în locațiune, leasing sau darea în folosință a bunurilor aflate în gestiunea Oficiului;
7. monitorizează activitatea Oficiului și solicită realizarea controlului financiar al Oficiului în conformitate cu actele normative;
8. examinează alte probleme ce țin de activitatea Oficiului, inclusiv cele prevăzute de actele normative, și prezintă Consiliului Oficiului recomandări de fortificare a activității Oficiului.

**Secțiunea a 2-a**

**Organele de conducere ale Oficiului**

* 1. Organele de conducere ale Oficiului sunt:

1) Consiliul – organ de supraveghere;

2) Directorul – organ executiv.

* 1. Consiliul este organul colegial superior de conducere și supraveghere a activității Oficiului. Oficiul îndeplinește rolul de supraveghere și monitorizare a procesului decizional de conducere, fiind responsabil de activitatea Oficiului în ansamblu și de soliditatea financiară a acestuia.
	2. Consiliul exercită următoarele atribuții:
	3. supraveghează activitatea Oficiului și, în acest scop, adoptă hotărâri;
	4. aprobă planurile, programele de activitate și regulamentele interne ale Oficiului, și monitorizează executarea lor;
1. selectează, prin concurs, directorul Oficiului, în baza unui regulament aprobat de Consiliu, și prezintă demersul privind propunerea de numirea în funcție de către fondator a persoanei selectate;
2. aprobă statul de personal și schema de încadrare ale Oficiului;
3. stabilește condițiile de salarizare a personalului Oficiului, inclusiv a directorului, în conformitate cu Hotărârea Guvernului nr.743/2002 cu privire la salarizarea angajaților din unitățile cu autonomie financiară;
4. examinează și aprobă bugetul anual al Oficiului;
5. examinează rapoartele financiare ale Oficiului;
6. asigură transparența procedurilor de achiziție a bunurilor, lucrărilor și serviciilor;
7. creează, în suportul Oficiului, grupuri tehnice de lucru și/sau de coordonare a implementării proiectelor specifice cu antrenarea reprezentanților fondatorului, altor autorități administrative și instituții publice, autorităților administrației publice locale, reprezentanților mediului academic, reprezentanților societății civile și specialiștilor din domeniile în care se implementează proiectele. Grupurile de lucru au rol consultativ și raportează Consiliului pentru luarea deciziilor corespunzătoare privind proiectele implementate;
8. examinează și aprobă rapoartele anuale/finale privind progresul în implementare a proiectelor și le prezintă fondatorului;
9. selectează și coordonează cu instituțiilor financiare internaționale donatoare, entitatea de audit care va efectua auditul proiectelor și prezintă fondatorului pentru confirmare entitatea de audit selectată;
10. examinează raportul de audit, adoptă decizii asupra constatărilor auditului și le prezintă fondatorului și instituțiilor financiare internaționale donatoare spre informare, în condițiile şi termenele prevăzute în acordurile de împrumut/grant;
11. aprobă atragerea de mijloace financiare suplimentare necesare pentru asigurarea activității Oficiului;
12. decide asupra altor subiecte de importanță pentru Oficiu, înaintate de fondator și/sau de către director.
	* 1. Consiliul este constituit din cinci membri, persoane fizice, și se desemnează de către fondator pentru o perioadă de patru ani. Membrii Consiliului pot fi realeși pentru mai multe mandate. Componența nominală a membrilor Consiliului se stabilește prin ordin al ministrului infrastructurii și dezvoltării regionale. Componența Consiliului este formată din: un reprezentant al fondatorului, un reprezentant al Ministerului Finanțelor, un reprezentant al Ministerului Dezvoltării Economice și Digitalizării, un reprezentant al Ministerului Muncii și Protecției Sociale și un reprezentant al partenerilor de dezvoltare/instituțiilor financiare internaționale donatoare. Reprezentantul partenerilor de dezvoltare/instituțiilor financiare internaționale donatoare se desemnează din lista reprezentanților acestor parteneri/instituții înaintată în adresa fondatorului, de către partenerii de dezvoltare/instituțiile financiare internaționale donatoare a proiectelor.

Angajații Oficiului nu pot fi membri ai Consiliului.

* + 1. Reprezentantul fondatorului exercită funcția de președinte al Consiliului. În absența președintelui, ședințele Consiliului sunt prezidate de reprezentantul Ministerului Finanțelor, iar în absența acestuia, ședința este prezidată de membrul ales la începutul ședinței de către membrii prezenți.
		2. Membrii Consiliului participă personal la ședințele acestuia și poartă răspundere personală pentru deciziile adoptate.
		3. Membrii Consiliului:
1. au dreptul de acces la orice informație referitoare la activitatea Oficiului, respectând principiul confidențialității și prevederile actelor normative privind protecția datelor cu caracter personal;
2. au obligația să participe la ședințele Consiliului și să contribuie la realizarea funcțiilor și atribuțiilor acestuia;
3. au obligația să declare și să evite conflictele de interese.
	* 1. Consiliul se convoacă după necesitate, dar nu mai rar decât o dată în semestru, la inițiativa președintelui Consiliului. Directorul poate propune președintelui convocarea Consiliului la necesitate.
		2. Ședința Consiliului este deliberativă dacă la ea participă majoritatea membrilor săi. Înștiințarea în scris privind desfășurarea ședințelor Consiliului (în care se indică data, timpul și locul desfășurării acestora, ordinea de zi, inclusiv materialele aferente) se expediază (prin scrisoare remisă în original, fax sau e-mail) de către secretarul Consiliului membrilor acestuia cu cel puțin 5 zile lucrătoare înainte de data desfășurării ședinței.
		3. În lipsă de cvorum, în cel mult 5 zile lucrătoare de la data ședinței care nu a avut loc, se convoacă ședința repetată a Consiliului de către președinte, iar în cazul absenței acestuia de către membrul Consiliului reprezentantul Ministerului Finanțelor care prezidează ședința. Membrii Consiliului vor fi informați despre ședința repetată cu cel puțin 3 zile lucrătoare până la data ședinței.
		4. Hotărârile Consiliului se adoptă cu votul majorității membrilor Consiliului. Hotărârile Consiliului se consemnează în procesul-verbal al ședinței, semnat de membrii participanți la ședință și contrasemnat de secretar. Procesul-verbal al ședinței include în mod obligatoriu, cel puțin, subiectele examinate în cadrul ședinței, lista membrilor prezenți și absenți, a altor participanți la ședință, luările de cuvânt din cadrul ședinței, rezultatul votării fiecărui subiect din ordinea de zi.
		5. Activitatea în calitate de membru al Consiliului sau al grupurilor tehnice nu se remunerează.
		6. În funcție de subiectele examinate, la ședința Consiliului pot fi invitați, fără drept de vot, reprezentanți ai partenerilor de dezvoltare/instituțiilor financiare internaționale donatoare, ai societății civile sau ai mediului academic.
		7. Lucrările de secretariat ale Consiliului sunt executate de secretarul Consiliului, care este numit de către Consiliu, la propunerea președintelui acestuia. Funcția de secretar al Consiliului este exercitată de către un angajat al Oficiului.
		8. Activitatea executivă a Oficiului este condusă de către director, care este selectat în urma unui concurs organizat de către Consiliu. Procedura de desfășurare a concursului se aprobă de către Consiliu.
		9. Directorul selectat în urma concursului este numit în funcție și eliberat din funcție de către fondator în temeiul demersului Consiliului. Mandatul directorului este de patru ani și activează în baza contractului individual de muncă. Directorul Oficiului poate fi desemnat pentru unul sau mai multe mandate, cu respectarea prevederilor actelor normative și a prezentului Statut.
		10. Directorul trebuie să fie cetățean al Republicii Moldova, să aibă studii superioare și experiență de cel puțin cinci ani în implementarea și/sau managementul proiectelor, să posede, cel puțin, limba română și o limbă de circulație internațională (nivel B2).
		11. Directorul Oficiului exercită următoarele funcții:
4. conduce, organizează și coordonează activitatea Oficiului;
5. reprezintă Oficiul în relațiile cu persoanele fizice și cu persoanele juridice de drept public și de drept privat, inclusiv cu partenerii de dezvoltare, organizațiile și instituțiile naționale și internaționale donatoare și beneficiarii de proiecte;
6. asigură elaborarea și prezintă Consiliului spre aprobare proiectul de buget al Oficiului;
7. asigură executarea hotărârilor Consiliului;
8. coordonează procesul de elaborare și prezintă Consiliului spre aprobare statele de personal și schema de încadrare ale Oficiului;
9. angajează în funcții, modifică, suspendă și încetează raporturile de muncă cu personalul Oficiului, în conformitate cu structura organizatorică și efectivul limită de personal aprobat de Comitet;
10. încheie contracte cu persoane fizice și juridice de drept privat și public, cu consultanții, executorii de lucrări, furnizorii de bunuri și prestatorii de servicii, pentru asigurarea realizării funcțiilor Oficiului;
11. aprobă fișele de post pentru personalul Oficiului;
12. aprobă componența comisiilor de achiziție a bunurilor, lucrărilor și serviciilor;
13. asigură integritatea, menținerea și administrarea eficientă a patrimoniului Oficiului;
14. asigură, în termen de până la 3 luni de la finele fiecărui an de gestiune, plasarea pe site-ul web oficial a Oficiului, cel puțin a:
	1. informației privind membrii Consiliului (numele, prenumele, funcția deținută);
	2. informației privind proiectele implementate, care conține cel puțin următoarele: lista proiectelor implementate, divizate în cele expirate și care se implementează la momentul raportării; tipul proiectului (asistență financiară sau tehnică), durata proiectului, denumirea finanțatorului, valoarea pecuniară totală a proiectului și cea executată până la data raportării, gradul de executare al sarcinilor, executanții proiectelor;
15. participă la ședințele Consiliului fără drept de vot;
16. exercită alte sarcini delegate de fondator și Consiliu cu privire la activitatea Oficiului, precum și alte funcții prevăzute de actele normative în vigoare și prezentul Statut.
	* 1. Personalul Oficiului este constituit din personal cu muncă permanentă și temporară. Personalul temporar se contractează la necesitate și pe durată determinată, în funcție de complexitatea și necesarul de resurse umane în administrarea proiectului/proiectelor implementate și se remunerează inclusiv din mijloacele financiare alocate de partenerii de dezvoltare/instituțiilor financiare internaționale donatoare.
		2. Pentru fiecare proiect implementat, în baza hotărârii Consiliului, în cadrul Oficiului pot fi constituite unități de implementare. Activitatea unităților de implementare a fiecărui proiect implementat este coordonată de către managerii de proiect, subordonați directorului Oficiului.
		3. Dreptul de primă semnătură pe actele Oficiului aparține directorului.
		4. În absența directorului, atribuțiile acestuia sunt exercitate de către unul dintre angajații Oficiului, desemnat prin ordin al directorului.
		5. Achizițiile de bunuri, lucrări și servicii, finanțate din contul mijloacelor acordate de către partenerii de dezvoltare/instituțiile financiare internaționale donatoare pentru implementarea proiectelor, se efectuează conform prevederilor acordurilor de împrumut/grant, în cazul în care acordul nu stabilește unele proceduri și cerințe de achiziții, în conformitate cu actele normative ale Republicii Moldova. În celelalte cazuri, achizițiile se realizează în conformitate cu actele normative ale Republicii Moldova.

**IV. FINANŢAREA ŞI PATRIMONIUL OFICIULUI**

* + 1. Bugetul Oficiului se aprobă în corespundere cu regulile stabilite în Legea finanțelor publice și responsabilității bugetar-fiscale nr.181/2014. Resursele financiare atrase din surse externe sunt administrate de către Oficiu în conformitate cu articolul 44 din Legea finanțelor publice și responsabilității bugetar-fiscale nr.181/2014.
		2. Finanțarea activității Oficiului se efectuează din mijloace financiare:
1. sub formă de donații, granturi, venituri financiare obținute din mijloacele financiare alocate de către partenerii de dezvoltare/instituțiile financiare internaționale donatoare pentru implementarea proiectelor;
2. alocate de la bugetul de stat;
3. obținute din alte surse legale.
	* 1. Mijloacele financiare indicate la punctul 35, alocate de la bugetul de stat, se gestionează prin contul trezorerial.
		2. Mijloacele financiare indicate la punctul 35, care nu sunt alocate de la bugetul de stat, se gestionează prin contul trezorerial sau după caz, prin conturile bancare ale Oficiului. Aceste mijloace financiare neutilizate de către Oficiu pe parcursul anului curent sunt accesibile pentru utilizare în anul următor.
		3. Patrimoniul Oficiului este constituit din bunurile procurate de către Oficiu, donate sau transmise în gestiune de către fondator, în conformitate cu actele normative în vigoare. Înstrăinarea și casarea patrimoniului Oficiului se efectuează cu acordul scris al fondatorului, conform actelor normative în vigoare.

**V. EVIDENŢA, DĂRILE DE SEAMĂ ŞI AUDITUL**

* + 1. Oficiul ține evidența contabilă și prezintă rapoartele statistice în conformitate cu actele normative în vigoare.
		2. Controlul asupra activității financiare a Oficiului îl exercită fondatorul, Consiliul și alte organe abilitate cu acest drept.
		3. Proiectele implementate de Oficiu sunt supuse anual auditului sau în conformitate cu termenele prevăzute în acordul de împrumut/grant, de către entitățile de audit înregistrate în modul stabilit, conform actelor normative în domeniul auditului. Raportul de audit se prezintă fondatorului și/sau după caz, partenerului de dezvoltare/instituției financiare internaționale donatoare și se publică pe site-ul web oficial al Oficiului în termen de 10 de zile de la data prezentării raportului de către entitatea de audit.

Anexa nr.2

la Hotărârea Guvernului nr.\_\_\_/2024

**STRUCTURA**

**Instituției Publice Oficiul Național pentru**

**Dezvoltarea Infrastructurii ,,Moldova – Proiect”**

Consiliu

Director

Serviciul achiziții

Serviciul monitorizare și evaluare

Serviciul tehnic/implementare proiecte

Serviciul financiar

Serviciul juridic și resurse umane

Serviciul managementul documentelor și comunicare

*Unități de implementare a proiectelor*

Serviciul administrativ

Anexa nr.3

la Hotărârea Guvernului nr.\_\_\_/2024

**ORGANIGRAMA**

**Instituției Publice Oficiul Național pentru**

**Dezvoltarea Infrastructurii ,,Moldova – Proiect”**

Consiliul

CUn

Director

Serviciul administrativ

Unități de implementare a proiectelor

Serviciul managementul documentelor și comunicare

Serviciul juridic și resurse umane

Serviciul tehnic/

implementare proiecte

Serviciul financiar

Serviciul achiziții

Serviciul monitorizare și evaluare